Nënpresidenti Joe Biden viziton Ukrainën
Nënpresidenti Biden do të diskutojë me udhëheqësit ukrainas mbi ndihmën ekonomike të Shteteve të Bashkuara për Kievin dhe reformën kushtetuese.
Nënpresidenti i Shteteve të Bashkuara Joe Biden ndodhet në Ukrainë për bisedime me zyrtarë të qeverisë për të cilët Rusia pretendon se kanë "shkelur" marrëveshjen e javës së kaluar për uljen e tensioneve. Korrespondenti i Zërit të Amerikës në Departamentin e Shtetit, Scott Stearns njofton se marrëveshja për shmangien e një konflikti më të gjerë është duke u zbehur pasi seperatistët e armatosur pro - rusë nuk kanë treguar shenja të tërheqjes. Zyrtarët amerikanë thonë se nënpresidenti Biden ndodhet në Kiev për të rritur ndihmën ekonomike dhe politike për autoriteteve në Ukrainë, duke ia bërë të qartë Rusisë se ajo do të përballet me "kosto në rritje" nëse zgjedhë destabilizimin e vazhdueshëm në vend të një kursi më konstruktiv. Jen Psaki është zëdhënëse e Departamentit amerikan të Shtetit. Por Ministri i Jashtëm rus Sergei Lavrov thotë se Shtetet e Bashkuara janë ato që duhet të veprojnë më me përgjegjësi në Ukrainë. Militantët pro - rusë në disa provinca lindore dhe jugore po i bëjnë thirrje trupave ruse që t’i mbrojnë ata nga qeveria në Kiev ndërkohë që të dyja palët akuzojnë njëra-tjetrën për shkeljen e një marrëveshjeje paqeje të arritur javën e kaluar. Rusia thotë se militantët e Ukrainës që kanë pushtuar ndërtesat qeveritare janë duke operuar të vetëm dhe janë të pavarur nga Moska. Por profesori i Universitetit Amerikan Keith Darden thotë se është e qartë se Rusia mund të bëjë më shumë për të ndihmuar në dhënien fund të konfrontimeve. Zoti Lavrov thotë se përpjekjet për të izoluar Rusinë rreth Ukrainës janë "të kota, sepse izolimi i Rusisë është i pamundur ". Megjithatë, analisti Keith Darden beson se sanksionet po funksionojnë. Zoti Darden thotë se gjëja më e rëndësishme që nënpresidenti Biden mund të bëjë në Kiev është përpjekja për të bindur autoritetet ukrainase që të fillojnë bisedimet mbi reformat kushtetuese me përfaqësues nga jugu dhe nga lindja, në një mënyrë që synon uljen e tensioneve para fillimit të zgjedhjeve të muajit të ardhshëm.